# 

# ΑΝΑΡΤΗΤΕΟ ΣΤΟ ΔΙΑΔΙΚΤΥΟ

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 296/2011**

ΑΠΟΣΠΑΣΜΑ

Από το Πρακτικό 20/25-10-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Διορισμός πληρεξουσίου δικηγόρου για την υπογραφή και τη σύνταξη συμβολαίου αγοράς οικοπέδου ιδιοκτησίας Κωνσταντινίδου Χαρίκλειας & Παπαδοπούλου Ευτυχίας στην Τ.Κ. Ροβιάτας, σύμφωνα με την υπ΄ αριθμ. 261/11 Απόφαση Δ.Σ. Ήλιδας».**

Στην Αμαλιάδα, σήμερα 25-10-2011, ημέρα Τρίτη και ώρα 13:30μ.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 36756/20/21-10-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

**ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Προκόπης Πέτρος – Μέλος
2. Χριστόπουλος Ιωάννης – Αντιπρόεδρος
3. Δούλος Παντελής - Μέλος
4. Νικολόπουλος Χρήστος – Μέλος
5. Ντάνασης Χαράλαμπος – Μέλος
6. Παπαδάτος Πέτρος – Μέλος
7. Παναγιωτάρας Παναγιώτης - Μέλος
8. Μπιλίρης Νικόλαος – Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα οχτώ (8) μέλη και απόντα ένα (1) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 9ο θέμα της ημερήσιας διάταξης ανέφερε τα εξής:

θέτω υπόψη σας την με αριθμό 261/2010 απόφαση του Δημοτικού Συμβουλίου του πρώην Δήμου Αμαλιάδας με την οποία είχαν αποφασιστεί τα εξής: «*Εγκρίνει την έκθεση της επιτροπής εκτίμησης για την απευθείας αγορά οικοπέδων που βρίσκονται εντός οικισμού Ροβιάτας, Σοπικής Κοινότητας Ροβιάτας Δήμου Ήλιδας, ως εξής: Ιδιοκτησία 1 - Ιδιοκτήτες: Κωνσταντινίδου Χαρίκλεια θυγ. Γερασίμου Κολυβά (50% εξ αδιαιρέτου) και Παπαδοπούλου Ευτυχία θυγ. Γερασίμου Κολυβά (50% εξ αδιαιρέτου). Εμβαδόν Ιδιοκτησίας 1 : 303,77 Μ2 Εμβαδόν υπάρχουσας οικοδομής : 51,77 Μ2. Συνολικό ποσό 20.453,00 € ( Για το οικόπεδο το ποσό των 10.016,00 και για το κτίσμα ποσό των 10.437,00 €). Ιδιοκτησία 2 - Ιδιοκτήτης: Κυριακόπουλος – Βαρβέρης Παναγιώτης του Γεωργίου. Εμβαδόν Ιδιοκτησίας 2: 303,53 Μ2. Ποσό 10.016,00 €. Ιδιοκτησία 3 - Ιδιοκτήτες: Κωνσταντινίδου Χαρίκλεια θυγ. Γερασίμου Κολυβά ( 50% εξ αδιαιρέτου) και Παπαδοπούλου Ευτυχία θυγ. Γερασίμου Κολυβά ( 50% εξ αδιαιρέτου). Εμβαδόν Ιδιοκτησίας : 568,11 Μ2. Ποσό 18.747,00 €. Ιδιοκτησία 4 - Ιδιοκτήτης : Κυριακόπουλος – Βαρβέρης Παναγιώτης του Γεωργίου. Εμβαδόν Ιδιοκτησίας 4 : 290,44 Μ2. Ποσό 9.584,00 €. 2. Σκοπός της αγοράς των ακινήτων είναι η κατασκευή πλατείας και κρίνονται ως τα πλέον κατάλληλα για την εκπλήρωση του σκοπού αυτού. 3. Η δαπάνη θα καλυφθεί από εγγεγραμμένες πιστώσεις στον προϋπολογισμό τού δήμου έτους 2011, στον ΚΑ 35.7112.0000, «Αγορές οικοπέδων και εδαφικών εκτάσεων για αναπλάσεις τοπικών κοινοτήτων (ΔΕΣ)». 4. Αρμόδιος για την υπογραφή των συμβολαίων είναι ο Δήμαρχος κ. Γιάννης Λυμπέρης και αναπληρωτής ο Αντιδήμαρχος κ. Βασίλης Παπαδόπουλος.».*

Κατά την υπογραφή και τον έλεγχο των συμβολαίων πρέπει να παρίσταται και δικηγόρος από την πλευρά του Δήμου και προτείνεται η δικηγόρος Αμαλιάδας κα Καραμέρου Αθανασία.

Η οικονομική επιτροπή αφού έλαβε υπόψη της:

1. το άρθρου 72 του ν.3852/2010,
2. την με αριθμό 261/2011 απόφαση του Δημοτικού Συμβουλίου του πρώην Δήμου Αμαλιάδας,

Αποφασίζει Ομόφωνα

1. Διορίζει πληρεξούσια δικηγόρο την κα Καραμέρου Αθανασία να παρίσταται εκ μέρους του Δήμου κατά την υπογραφή και τον έλεγχο των συμβολαίων αγοράς οικοπέδων που βρίσκονται εντός οικισμού Ροβιάτας, Τοπικής Κοινότητας Ροβιάτας Δήμου Ήλιδας, ως εξής: Ιδιοκτησία 1 - Ιδιοκτήτες: Κωνσταντινίδου Χαρίκλεια θυγ. Γερασίμου Κολυβά (50% εξ αδιαιρέτου) και Παπαδοπούλου Ευτυχία θυγ. Γερασίμου Κολυβά (50% εξ αδιαιρέτου). Εμβαδόν Ιδιοκτησίας 1 : 303,77 Μ2 Εμβαδόν υπάρχουσας οικοδομής : 51,77 Μ2. Ιδιοκτησία 2 - Ιδιοκτήτες: Κωνσταντινίδου Χαρίκλεια θυγ. Γερασίμου Κολυβά ( 50% εξ αδιαιρέτου) και Παπαδοπούλου Ευτυχία θυγ. Γερασίμου Κολυβά ( 50% εξ αδιαιρέτου). Εμβαδόν Ιδιοκτησίας : 568,11 Μ2.
2. Η αμοιβή των δικηγόρων καθορίζεται σύμφωνα με το πινάκιο αμοιβής που προβλέπεται στον Κώδικα περί δικηγόρων.

# Η απόφαση αυτή πήρε αύξοντα αριθμό 296/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 27-10-2011

**Ο ΠΡΟΕΔΡΟΣ**

**Βασίλειος Ζαχαρόπουλος**